Laulja ja raadiosaatejuht Robin Juhkental (35) ning tema abikaasa Pille-Riin andsid ühismeedias teada rõõmusõnumist - nimelt sündis nende perre laps. Robini abikaasa Pille-Riin jagas rõõmsat sõnumit oma Facebooki lehel, kuhu ta postitas mustvalge pildi värskest ilmakodanikust. Postitusest võib välja lugeda, et laps sündis vahetult pärast sõbrapäeva, 15. veebruaril. "Olen hoidunud pikematest kommentaaridest, mis puudutavad minu lapsi ja peret, aga ütlen, et meile sündis armas ja terve väike tüdruk. Tirts oli väga oodatud ja olen uhke isa. Tahan tänada kõiki, kes meid viimastel nädalatel on toetanud ja meile õnne on soovinud," sõnas õnnelik pereisa TV3 portaalile. Robin Juhkental sai isaks — FOTO: kuvatõmmis Facebookist Robin Juhkental abiellus oma fotograafist kallima Pille-Riin Vihtrega eelmise aasta 9. veebruaril. Varem on Pille-Riin töötanud ka modellina. Soovime kogu TV3 portaali poolt Robinile ja Pille-Riinile palju õnne! AJ Tooted Sisuturundus Ergonoomiline kontoritool ja hea valgustus päästab päeva Sokisahtel.net Sisuturundus Leia Sokisahtlist selle aasta kõige lahedamad kingid!